Prop d’un centenar de persones s'han manifestat davant la prefectura de Perpinyà (equivalent a una delegació del govern) contra el bloqueig francès a la creació de l’Oficina pública de la llengua catalana, segons informa Ràdio Arrels.

L’Oficina pública de la llengua catalana ja podria estar en funcionament des de fa mesos, però la creació està bloquejada per l’administració francesa.

Quasi un centenar de persones s'han reunit davant de la prefectura a la crida de l'Aplec per demanar perquè l'oficina Pública de la llengua catalana és bloquejada pic.twitter.com/2M5gJc7kEg — Ràdio ARRELS (@RadioArrels) 22 de febrer de 2019

A la protesta, convocada per l’Associació per a l’ensenyament del català (APLEC), hi han assistit càrrecs electes com l'alcalde de Pesillà (Rosselló) i diputats del Consell Departamental i de la Regió, com Hermeline Malherbe, Nicolas Garcia i Anabel Brunet.